**บทที่ 3**

**ทิศทางการพัฒนาคุณภาพการศึกษา**

**วิสัยทัศน์**

โรงเรียนเมืองยาววิทยา มุ่งพัฒนานักเรียนให้เป็นคนดี มีคุณธรรม นำความรู้สู่สังคม ก้าวทันเทคโนโลยีและดำรงชีวิตตามหลักปรัชญาเศรษฐกิจพอเพียง

**พันธกิจ**

จัดการศึกษาระดับปฐมวัยและการศึกษาภาคบังคับ แก่ประชากรวัยเรียน ในเขตบริการให้ได้รับการพัฒนา เป็นบุคคลที่มีความรู้ความสามารถ และคุณลักษณะตามมาตรฐาน การศึกษาขั้นพื้นฐาน

**เป้าประสงค์**

ผู้เรียนทุกคนได้รับการศึกษาที่มีคุณภาพ ตามมาตรฐานการศึกษาขั้นพื้นฐานและการศึกษาปฐมวัย

**กลยุทธ์**

1. พัฒนาคุณภาพและยกระดับผลสัมฤทธิ์ทางการเรียน

2. ความสำนึกความเป็น ชาติไทยและวิถีชีวิตตามหลักปรัชญาเศรษฐกิจพอเพียง

3. การเพิ่มโอกาสการเข้าถึงบริการการศึกษาขั้นพื้นฐานให้ทั่วถึงครอบคลุม ผู้เรียนได้รับโอกาสในการพัฒนา เต็มตามศักยภาพและมีคุณภาพ

4. พัฒนาครูและบุคลากรทางการศึกษา

5. พัฒนาประสิทธิภาพและการบริหารการจัดการ

**แนวทางการขับเคลื่อนกลยุทธ์**

**กลยุทธ์ที่ 1 พัฒนาคุณภาพและยกระดับผลสัมฤทธิ์ทางการเรียน**

1. ส่งเสริมให้นักเรียนใฝ่เรียนรู้และแสวงหาความรู้ด้วยตนเอง

2. พัฒนาระบบดูแลช่วยเหลือนักเรียนให้มีคุณภาพ

3. ส่งเสริมและสนับสนุนนักเรียนเข้าร่วมกิจกรรมการแข่งขันวิชาการ

4. ส่งเสริมและสนับสนุนนักเรียนในด้านดนตรีศิลปะและกีฬา

5. พัฒนานักเรียนด้านการใช้เครื่องมือทางด้านเทคโนโลยีคอมพิวเตอร์

6. พัฒนาคุณภาพเด็กปฐมวัยให้มีคุณลักษณะตามที่หลักสูตรกำหนด

**กลยุทธ์ที่ 2 ปลูกฝังคุณธรรมความสำนึกในความเป็นชาติไทยและวิถีชีวิตตามหลักปรัชญาเศรษฐกิจพอเพียง**

1. ปลูกฝังคุณธรรมจริยธรรมและค่านิยม 12 ประการ

2. ปลูกฝังและสร้างจิตสำนึกให้นักเรียนอนุรักษ์ทรัพยากรธรรมชาติและสิ่งแวดล้อมในโรงเรียนและชุมชน

3. ส่งเสริมและสนับสนุนให้นักเรียนมีความรู้ความเข้าใจและปฏิบัติตนตามหลักปรัชญาเศรษฐกิจพอเพียง

4. ส่งเสริมและสนับสนุนให้นักเรียนได้เรียนรู้ภูมิปัญญาท้องถิ่นและศิลปวัฒนธรรมท้องถิ่น

**กลยุทธ์ที่ 3 การเพิ่มโอกาสการเข้าถึงบริการการศึกษาขั้นพื้นฐาน ให้ทั่วถึงครอบคลุมผู้เรียนให้ได้รับโอกาสในการพัฒนา เต็มตามศักยภาพและมีคุณภาพ**

1. ส่งเสริมให้นักเรียนในเขตบริการได้รับการศึกษาอย่างทั่วถึงและมีคุณภาพ

2. เปิดโอกาสให้เด็กพิเศษได้เข้าเรียนร่วมกับเด็กปกติตามเกณฑ์อายุ

3. มีระบบดูแลและช่วยเหลือนักเรียนที่ด้อยโอกาสและนักเรียนที่ไม่อยู่ในทะเบียนราษฎร์ ให้ได้รับการศึกษาอย่างเหมาะสม

**กลยุทธ์ที่ 4 พัฒนาครูและบุคลากรทางการศึกษา**

1. ส่งเสริมและพัฒนาครูในการทำวิจัยในชั้นเรียน

2. ส่งเสริมและสนับสนุนให้ครูเข้ารับการอบรม และพัฒนาองค์ความรู้ เกี่ยวกับการจัดการเรียนการสอน การวัดและประเมินผล เพื่อนำไปใช้ในการพัฒนาผู้เรียน

3. ส่งเสริมและสนับสนุนการพัฒนาผู้บริหารและครู ให้มีความสามารถทางด้านการใช้ภาษาต่างประเทศ ภาษาอังกฤษ

4. ส่งเสริมและสนับสนุนให้ครูใช้สื่อพัฒนาเทคโนโลยีในการจัดการเรียนรู้

**กลยุทธ์ที่ 5 พัฒนาประสิทธิภาพการบริหารจัดการศึกษา**

1. พัฒนาการนิเทศกำกับติดตามให้มีความต่อเนื่องโดยครูทุกคน

2. กระจายอำนาจความรับผิดชอบในการบริหารจัดการศึกษาในโรงเรียน

3. พัฒนาระบบประกันคุณภาพภายในสถานศึกษาให้มีประสิทธิภาพยิ่งขึ้น

4. พัฒนาระบบสารสนเทศให้เป็นปัจจุบัน และนำไปใช้ในการบริหารจัดการ

5. เผยแพร่และประชาสัมพันธ์กิจกรรมและข้อมูลข่าวสารโรงเรียนสู่ชุมชนอย่างต่อเนื่อง

6. สนับสนุนงบประมาณในการพัฒนาแหล่งเรียนรู้ ภูมิทัศน์และสภาพแวดล้อมในโรงเรียนให้เอื้อต่อการจัดการเรียนรู้

7. สนับสนุนงบประมาณในการจัดหา ผลิตสื่อ วัสดุอุปกรณ์ ในการจัดการเรียนรู้